Document ID: /roh_data/filtered/fineweb-2-filterrobots_roh.jsonl.gz/58143

La regenza grischuna ha annunzià in'audiziun tar il sboz da la revisiun totala da l'ordinaziun davart la lescha da sanadad. Quai è ina excepziun perquai che las midadas da l'ordinaziun hajan consequenzas pli grondas. Uschia saja ina consultaziun inditgada, scriva la regenza. I saja impurtant d'udir las vuschs dals circuls pertutgads.
Prender posiziun pon tranter auter ils ospitals, las chasas d'attempads e da tgira ed ils servetschs da la Spitex. Cun quai vul la regenza far la segira che la nov'ordinaziun saja lura era realisabla en la pratica. L'ordinaziun fixescha ils duairs da las persunas spezialisadas da sanadad e dals manaschis da sanadad.
RR novitads 11:00